**ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ**

**О НАЦРТУ ОДЛУКЕ О УКЉУЧИВАЊУ ГРАЂАНА У**

**БУЏЕТСКИ ПРОЦЕС КРОЗ СПРОВОЂЕЊЕ АКЦИЈЕ**

**„УЖИЧКИ ПРОГРАМ ЛОКАЛНОГ ПАРТНЕРСТВА – УДРУЖИМО СЕ”**

Градско веће града Ужица позива грађане, представнике месних заједница, удружења, организације цивилног друштва, привреднике, стручну јавност, представнике медија и друге заинтересоване актере да узму учешће у јавној расправи о Нацрту одлуке о укључивању грађана у буџетски процес кроз спровођење акције „Ужички програм локалног партнерства – УДРУЖИМО СЕ”. Јавна расправа о Нацрту одлуке о укључивању грађана у буџетски процес кроз спровођење акције „Ужички програм локалног партнерства – УДРУЖИМО СЕ” спровешће се у периоду **од 13.03.2023. до 27.03.2023. године**.

**Отворени састанак представника надлежних органа Града, јавних служби и Радног тима за укључивање грађана са заинтересованим странама одржаће ће се у Великој сали Градске куће, ул. Димитрија Туцовића 52, Ужице, 23.03.2023. године (четвртак), са почетком у 13.00 часова.**

Са циљем већег учешћа грађана и других заинтересованих страна у доношењу одлука, текст Нацрта одлуке о укључивању грађана у буџетски процес кроз спровођење акције „Ужички програм локалног партнерства – УДРУЖИМО СЕ” и другом пратећом документацијом, постављен је на интернет презентацији града Ужица <https://uzice.rs/opsti-akti/>.

Учесници у јавној расправи могу своје предлоге, сугестије, примедбе, иницијативе и коментаре доставити Градској управи за финансије града Ужица и Радном тиму за укључивање грађана на један од следећих начина: **1)** путем електронске поште, на e-mail адресу: udruzimose@uzice.rs; **2)** предајом предлога, сугестија и коментара на Инфо пулту (приземље Градске куће); **3)** поштом на адресу: Град Ужице, Градска управа за финансије, ул. Димитрија Туцовића 52, са назнаком: *За јавну расправу о Нацрту одлуке о укључивању грађана у буџетски процес кроз спровођење акције „Ужички програм локалног партнерства – УДРУЖИМО СЕ”*.

Градска управа за финансије града Ужица надлежна је за давање информација у вези са Нацртом одлуке о укључивању грађана у буџетски процес кроз спровођење акције „Ужички програм локалног партнерства – УДРУЖИМО СЕ”, особа за контакт: Ана Јовановић, руководилац Одељења за буџет, тел. 590-161, e-mail: ana.jovanovic@uzice.rs.

По окончању јавне расправе Градска управа за финансије и Радни тим за укључивање грађана ће анализирати све предлоге, сугестије, примедбе, идеје и иницијативе, сачинити извештај о спроведеној јавној расправи и исти објавити на интернет страници града Ужица.